‏‏

**מודעת דרוש/ה**

**מילוי מקום למנהל/ת יחידת נוער**

**ומנהל ישובי למאבק באלימות, סמים ואלכוהול**

**היקף משרה**: 100%.

**דירוג:** חינוך נוער וקהילה

**כפיפות:** מנכ"ל הרשות/קב"ט הרשות/מנהל המתנ"ס

**תחומי אחריות** :

קידום וניהול החינוך הבלתי פורמלי לנוער ביישוב.

ניהול עובדי יחידת הנוער ברשות.

ניהול מועצת תלמידים ונוער ביישוב.

אחריות על תוכניות מניעה.

**איוש**: מיידי.

**פירוט הביצועים והמשימות העיקריות, הנגזרים מתחומי האחריות:**

* **קידום וניהול החינוך הבלתי פורמלי לנוער ביישוב:**

1. איתור צרכים ואיסוף מידע לצורך קביעת יעדים לתכנית העבודה, בהתאם להנחיות מנהל חברה ונוער במשרד החינוך והמועצה.
2. בנית תכנית עבודה תקופתית ושנתית ובקרה על יישומה בשיתוף עם מפקח מינהל חברה ונוער במשרד החינוך והמועצה.
3. התווית המדיניות התקציבית לפעולות היחידה ובקרה אחר ביצועה.
4. פרסום ושיווק היחידה והגברת המודעות לקיום הפעילויות שהיא מבצעת.
5. שיתופי פעולה עם יחידות אחרות ברשות לקידום פעילות הנוער.
6. ניהול ואחריות על תנועות הנוער ביישוב.
7. שיתופי פעולה עם פרויקטים רשותיים .
8. פיתוח ויישום קשרי עבודה עם מפקחי מינהל חברה ונוער במשרד החינוך.
9. עדכון והחלפת מידע רלוונטי עם הגורמים החינוכיים.
10. פיתוח מנהיגות צעירה.
11. פיתוח התנדבות ומעורבות של בני נוער בקהילה.

* **ניהול עובדי יחידת הנוער**

1. גיוס עובדים לפרויקטים השונים בתיאום עם מערך משאבי אנוש ברשות.
2. הדרכה וקידום העובדים ביחידת הנוער.
3. קיום ימי השתלמות והעשרה מקצועית לעובדים.
4. ניוד עובדים בהתאם לצרכי היחידה ובהתאם ל"חוקת העבודה".
5. פיקוח, מעקב ובקרה על עבודת היחידה.

* **ניהול מועצת תלמידים ונוער ברשות**

1. אחריות על קיומה והפעלתה התקנית של מוצעת תלמידים ונוער ברשות.
2. יישום נהלי מינהל חברה ונוער במשרד החינוך וכתיבת נהלים מקומיים בנושאים הבאים: סדרי בחירתה של המועצה, פרסום שמות חבריה, מועדי כינוסה ומקום כינוסה, סדרי הכינוס של המועצה וארגון פעילותה, סיוע בבניית תכנית עבודה.
3. קיום פגישות עם מועצת התלמידים ונוער אחת לחודשיים, לפחות.

* **מנהל ישובי למאבק באלימות סמים ואלכוהול :** בהתאם לתכנית המשרד לביטחון הפנים – אגף חברה ומניעת פשיעה. ובהתאם לתכנית מניעה לנוער וצעירים לשימוש לרעה בסמים ואלכוהול בקרב אוכלוסיית בני הנוער וצעירים, על פי צורכיהם.

**תנאי סף:**

* **השכלה:**
  + בעל תואר אקדמי, שנרכש במוסד המוכר על ידי המועצה להשכלה גבוהה או שקיבל הערכה מהמחלקה להערכת תארים אקדמיים בחו"ל.
  + סיים קורס הכשרה למנהל יחידת נוער, בהיקף של 188 שעות, לפחות, אשר מארגן משרד החינוך או מי מטעמו, או התחייבות לסיים בהצלחה קורס הכשרה למנהל יחידת נוער של משרד החינוך בתוך 18 חודשים מיום כניסה לתפקיד.
* **דרישות ניסיון:** 
  + **ניסיון מקצועי:**

ניסיון מקצועי של 3 שנים בתפקידים של הוראה או הדרכה, במערכת החינוך או בתחום החינוך הבלתי פורמאלי, בתנועות הנוער, בשירות לאומי או בשירות צבאי, או במערכת החינוך העל-תיכונית או במערכת ההשכלה הגבוהה (נא להביא אישורי העסקה) .

* + **ניסיון ניהולי:**

ניסיון ניהולי של שנה אחת, לפחות, הכרוך בהפעלה של כוח אדם ותקציבים, במערכת החינוך או בתחום החינוך הבלתי פורמאלי או במערכת החינוך העל תיכונית או במערכת ההשכלה הגבוהה.

* **דרישות נוספות**:
  + **העדר רישום פלילי**: העדר הרשעה בעבירת מין בהתאם לחוק מניעת העסקה של עברייני מין במוסדות מסויימים, התשס"א - 2001.
  + **שפות**: עברית ברמה גבוהה, כושר ביטוי גבוה בעל פה ובכתב.
  + **יישומי מחשב**: היכרות עם תוכנות ה- OFFICE, שליטה ביישומי מחשב ובאינטרנט.
* **מאפייני העשייה הייחודיים בתפקיד:**
  + ניהול צוות עבודה.
  + עבודה בשעות לא שגרתיות.
  + עבודה עם צעירים, יכולת ליצור ולקיים קשר אישי עם בני נוער ורגישות לבעיות של פרטים וקבוצות.

**אופן הגשת מועמדות ומסמכים נדרשים**

המועמדים מתבקשים להגיש מועמדותם בכתב, בצרוף קורות חיים, פירוט ניסיון קודם ומסמכים רלוונטיים הכוללים: קורות חיים עדכניים, תעודות המעידות על השכלה מתאימה, אישורי העסקה המעידים על הניסיון הנדרש, המלצות (ככל שישנן).

כמו כן, יש למלא את השאלון האישי וטופס העדר ניגוד עניינים - נמצא באתר המועצה תחת לשונית מכרזים.

את המסמכים יש להעביר למועצה מקומית מטולה - למייל: **kabatrashot@metulla.muni.il.**

**הגשת המועמדות עד ליום 11.08.22 בשעה 13:00**

**הערות:**

1. הצעות שאינן עונות על דרישות המכרז או הצעות שלהן לא יצורפו תעודות ומסמכים כנדרש, לא תענינה .
2. תינתן עדיפות למועמדים/ות בעלי צרכים מיוחדים וזאת בהתאם לכשירותם לביצוע העבודה הנדרשת וכן להוראות עפ"י תקנות העיריות (מכרזים לקבלת עובדים ברשויות המקומיות), התש"ם -1979.
3. מועמד עם מוגבלות זכאי להתאמות בהליכי הקבלה לעבודה.
4. תינתן עדיפות למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, אם הוא בעל כישורים דומים לכישורי שאר המועמדים.

1. בקשה שתוגש ללא תעודות/אישורים רלוונטיים לרבות צרוף הצהרה בכתב על קרבת משפחה של המועמד לעובדים המועסקים במועצה או לנבחרי ציבור (ככל שקיימים כאלה) לא תידון.
2. מועמד/ת שהינו קרוב משפחה של עובד מועצה אחר או נבחר ציבור נדרש להצהיר על כך וקליטתו לעבודה מותנית בקבלת אישורים.
3. בכל מקום בו נכתב בלשון זכר הכוונה גם ללשון נקבה, ולהיפך .

דוד אזולאי

ראש המועצה